חצאי דלורית ממולאים בבורגול, זוקיני, עדשים ועשבי תיבול. ארוחה שלמה בסירה אחת.
את הבורגול משרים בקערה עם הרבה מים רותחים ומניחים בצד לבינתיים (רגישים לגלוטן יכולים לבשל קינואה בהרבה מים עד שהזנבות מופיעים, לסנן ולהמשיך משם).
ניגשים לדלורית: אנחנו רוצים לפרוס אותה לאורך, כך שיווצרו לנו שתי סירות. זו משימה לא פשוטה בכלל, כי הדלורית היא ירק קשה ותוקפני למדי, אז בבקשה! תהיו זהירים. רצוי לעבוד סכין טובה וגדולה (או סכין קטנה ומעאפנה כמו שלי – ולעבוד מאוד, מאוד לאט).
אחרי שצלחנו את המשימה המפרכת הזו, ממשיכים בניקוי הגרעינים והחלק האיכסי של הדלורית ע"י גירוד התוכן עם כפית. אחרי ניקוי הגרעינים כדאי לרוקן עוד קצת מתוכן הדלורית עם סכין כדי לפנות מקום למילוי. את התוכן לשמור בצד כי נוסיף אותו בהמשך לבורגול.
את הדלורית המרוקנת מורחים בקצת שמן זית ושמים בתנור על חום של 180 מעלות כדי שתתרכך. אפשר להשאיר אותה שם בזמן שמכינים את המילוי, רק לשים לב שהיא לא מתרככת יותר מדי. היא צריכה להיות מוכנה ב-80% בערך, כי אחרי שנמלא אותה היא תחזור שוב לתנור לעוד כ-20 דקות.
קוצצים את הבצל ומטגנים בקצת שמן זית עד שהוא מתחיל להזהיב. קוצצים או פורסים את השום ומוסיפים לבצל.
את מה שהוצאנו מהדלורית קוצצים לקוביות קטנות, ואת הקישוא מגררים. מוסיפים הכל למחבת עם הבצל ומטגנים ביחד כמה דקות.
אחרי כמה דקות מוסיפים את העדשים המבושלות והבורגול (אחרי שמסננים אותו מהמים כמובן) ומתבלים במלח, פלפל ואבקת מרק (או כמה כפות ציר ירקות מרוכז) ומטגנים עוד כשתי דקות. מכבים את האש ומוסיפים את הפטרוזיליה הקצוצה ומערבבים היטב.
טועמים את מה שיצא ומתקנים תיבול אם צריך. המילוי הזה כ"כ טעים בפני עצמו שאת העודפים אפשר לשמור במקרר ולאכול כמו שהוא, או שאפשר מראש להגדיל קצת את הכמויות ולמה שנשאר להוסיף תערובת של קמח ומים ולעשות ממנו קציצות.
מוציאים את הדלורית מהתנור, שבשלב זה אמורה כבר להתרכך כמעט לגמרי, וממלאים אותה בזהירות לכל האורך. דוחסים עם הכף את המילוי ומהדקים כמה שאפשר.
מחזירים לתנור לעוד כ-20 דקות או עד שהדלורית רכה לגמרי ומתחילה להשחים בקצוות, והמילוי מתחיל להשחים קצת למעלה.
היא יותר קשה מתפוח אדמה לדעתי, ויותר מסורבלת לחיתוך בגלל הצורה שלה. זה לא צריך להרתיע אותך מלאכול אותה כי הטעם שווה את זה רק להיות זהירה.
גם אני קניתי עדשים שחורות שיצאו ירוקות.
השתמשתי בבורגול עבה.
גם אסתטי לאירוח, גם טעים.
ואפילו טעים יותר למחרת, עקב ספיגת הטעמים.
מתכון מדוייק ומעולה.
האם אפשר להחליף את הבורגול בקינואה (על מנת להפוך את זה לכשר לפסח)?
סליחה אם אני מטעה, אבל בורגול זה סוג של חיטה ומכיל גלוטן, והמתכון מתויג כ-ללא גלוטן.
אפשר להחליף את העדשים השחורות במשהו אחר?
אפשר להוסיף גם צנוברים קלויים? זה הולך ביחד?
יצא טעים ומיוחד!!! מילוי טעים בפני עצמו ויכול לשמש כתוספת למנה בשרית. תודה על המתכון.
האם ניתן להכין היום את הדלורית עם המילוי אבל לאפות רק מחר לקראת ערב החג?
או שעדיף להכין רק את המילוי היום ומחר לחצות, לרכך ולמלא את הדלורית?
אין בעיה להכין מראש ולשים לאפייה סופית למחרת.
נשמע לי כמו עוד עבודה ועוד כלים ללכלך..
זהירות זה רותח אחכ בזהירות להוציא עם מגבת מהמיקרו ולשטוף במי ברז קרים או להמתין שיתקרר מעט למי שיש סבלנות.
מאוד אוהב את הבלוג שלך!
רציתי לשאול בנוגע למילוי – האם ניתן את הדלורית להחליף בבטטה ועדיין יצא טעים כמו שיצא במתכון פה?
ואת המילוי החדש – אפשר למלא איתו עגבניות ופלפלים?
היי. איך מכינים קציצות מהמילוי?
היי, אפשר להחליף לקוואקר במקום הקמח?